Dronningen døde på Sophie Amalienborg i [[1685]], 56 år gammel, hvilket næppe var nogen usædvanlig alder i datiden.<ref>Frandsen, s. 39</ref>
 
Hendes kiste står i [[Roskilde Domkirke]].<ref>{{gravsted.dk navn|dronningsophieamalie}}</ref> Oprindelig stod den sammen med kongens i krypten, men i 1866 blev begge optaget og placerede i kapellet.<ref>''Danmark Kirker'', s. 1872</ref> Kistens mål er ca. 219 × 100 × 92 cm, lidt mindre end kongens. Den er udført i poleret [[kobber]] med profillister og ornamentik i [[messing]], med svajet låg og sider og hvilende på løvefødder. Lågdekorationen er mage til kongens: et [[krucifiks]] flankeret af svævende engle, forneden et [[Dødningehoved (symbol)|dødningehoved]] og herunder en tredje svævende [[engel]] med et udbredt klæde, hvorpå gravskriften er graveret med [[versal]]er.<ref>''Danmark Kirker'', s. 1864</ref> På langsiderne ses [[rigsvåben]]et og det lüneborgske våben under fælles krone (uden skjoldholdere), flankeret af [[monogram]]mer (SA). For hovedenden er dronningens buste på en piedestal flankeret af bedende kvinde med anker (symbol for håbet) og en kvinde med [[spejl]] (for klogskaben).<ref name="DK 1868">''Danmark Kirker'', s. 1868</ref>
Historie